Ray Davis (Politiker)

Raymond Lincoln „Ray“ Davis is en Politiker ut Belize.

Davis weer Beamten in dat Lands Department un in de Ministerien för Apentlichen Deenst, Gesundheit un Bildung. Tosätzlich weer he in de Public Service Union of Belize aktiv.Ray Davis and Dylan Reneau lead NTUCB until October, Amandala an’n 7. März 2006 In de laten Johren 1990 weer he Präsident von’n National Trade Union Congress (NTUCB) un hett von März bet Oktober 2006 övergangswies nochmaal den Vörsitt övernahmen.

Von 2012 bet Harvst 2015 weer he as Vertreder von de Gewerkschaften Maat von’n Senaat von Belize.<ref>New Belize Government Officially Underway', Ambergris Today an’n 22. März 2012</ref> He is von Elena Smith as Senater för de Gewerkschaften aflööst worrn, nadem he na Verscheel von de Gewerkschaften in’n Senaat nich in jemehr Sinn afstimmt harr. Dat güng besünners üm’n Petrocaribe Loans Act''. De Gewerkschaften weren gegen dat Gesett, aver Davis hett an’n 30. März 2015, as de Senaat dor över afstimmt hett, keen Stimm afgeven. As de Senaat an’n 1. Juli in en twete Runn över dat Gesett afstimmt hett, weer Davis in’t Butenland ünnerwegens.Conspiracy to get rid of Ray Davis as Labor Senator, The Guardian an’n 27. August 2015 An’n 22. August hett dorüm de Generaalversammlung von’n NTUCB beslaten, dat Davis jem nich mehr in’n Senaat vertreden schall. Dat hett för Arger sorgt, denn Davis harr gegen keen Regeln verstoten. Dorüm hett dat noch bet Januar duurt, dat sik de NTUCB ne’e Regeln geven hett un mit Elena Smith en ne’e Senatersche bestimmt hett.

 Footnoten 

Kategorie:Mann
Kategorie:Politiker (Belize)
Kategorie:Senater (Belize)
Kategorie:Börger von Belize